Notum sit omnibus quod Gislebertus monetarius in commuandum misit canonicis Sancti Vincentii vineam que est sita in pago Matisconensi, in villa Fontanilias, usque ad annos XXX, pro XXX solidis denariorum, que terminatur de omnibus partibus terra Sancti Vincentii; habet perticas in longum XXXII de una parte et de alia parte similiter in longum XXX, de latus a mane perticas XVI et dimidiam, a sero perticas VII. Infra istam terminationem vel perticationem, hanc vineam jam dictis in commuandam misit canonicis eo tenore ut si eam vendere necesse habuerit, nulli liceat eam vendere nisi hujus supradicti loci canonicis, quibus hoc idem conventum habuit.